Official Journal L 241 , 10/10/1995 P. 0012 - 0013



Ir-Regolament tal-Kummissijoni (KEE) Nru 2362/95 tad-9 Ottubru 1995 li jemenda r-Regolament tal-Kunsill (KEE) Nru 2019/93 li jiffissa qabel l-1 ta’ Frar 1995 l-ammont ta’ għajnuna għall-produzzjoni ta’ l-għasel fil-gżejjer Aegean iż-żgħar, li l-valur tagħha f’ecus kien ġie adattat bit-tneħħija tal-fattur korrettiv tar-rata ta’ konverżjoni agrikola IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jwaqqaf il-Komunitajiet Ewropej, Wara li kkunsidrat ir-Regolament tal-Kunsill (KEE) Nru 2019/93 tad-19 ta’ Lulju 1993 li jintroduċi miżuri speċifiċi għall-gżejjer Aaegean iż-żgħar dwar ċerti prodotti agrikoli [1], kif l-aħħar emendat bir-Regolament (KE) Nru 1363/95 [2], u b’mod partikolari l-Artikolu 12(4) tiegħu, Wara li kkunsidrat ir-Regolament tal-Kunsill (KEE) Nru 3813/92 tat-28 ta’ Diċembru 1992 dwar il-unit ta’ kont u r-rati ta’ konverżjoni li għanhom jiġu applikati għall-għanijiet tal-politika komuni agrikola [3], kif l-aħħar emendat bir-Regolament (KE) Nru 150/95 [4], u b’mod partikolari l-Artikolu 13(1) tiegħu, Billi l-valur f’ECUs ta’ ċerti prezzijiet u ammonti kien immodifikat, b’effett mill-1 ta’ Frar 1995, bis-saħħa ta’ l-Artikolu 13(2) tar-Regolament tal-Kunsill (KEE) Nru 3813/92 biex jiġu kkanċellati l-effetti tat-tneħħija tal-fattur korrettiv ta’ 1,207509, li kien japplika sal-31 ta’ Jannar 1995 għar-rati ta’ konverżjoni użati fl-agrikoltura; billi l-valuri l-ġodda ta’ l-ECU u l-prezzijiet u l-ammonti kkonċernati kienu stabbiliti mill-1 ta’ Frar 1995 skond ir-regoli mniżżla fl-Artikolu 13(2) tar-Regolament (KEE) Nru 3813/92 u fl-Artikolu 18(1) tar-Regolament tal-Kummissjoni (KEE) Nru 1068/93 tat-30 ta’ April 1993 dwar regoli dettaljati għall-istabbilir u l-applikazzjoni tar-rati ta’ konverżjoni agrikoli [5], kif l-aħħar emendat bir-Regolament (KE) Nru 1053/95 [6]; Billi, skond l-Artikolu 18(2) tar-Regolament (KEE) Nru 1068/93 biex tiġi evitata l-konfuzzjoni u tiġi ffaċilitata l-applikazzjoni tal-politika komuni agrikola, huwa meħtieġ li jinbidlu l-valuri f’ECUs tal-prezzijiet u ammonti kkonċernati fejn m’humiex b’applikazzjoni perjodika, u fejn huma applikabbli ta’ l-anqas mill: - 1 ta’ Jannar 1996 dwar l-ammonti mhux ikkonċernati b’sena tas-suq, - il-bidu tas-sena tas-suq 1996 fil-każ ta’ prezzijiet jew ammonti li dwarhom is-sena tas-suq tibda f’Jannar 1996, - fil-bidu tas-sena tas-suq 1995/96 fil-każi l-oħra, li jidhru fir-Regolamenti li ġew fis-seħħ qabel l-1 ta’ Frar 1995; billi r-Regolament ikkonċernat għandu għalhekk jiġi emendat; Billi l-miżuri li għalihom jipprovdi dan ir-Regolament jaqblu ma’ l-opinjoni tal-Kumitat tal-Ġestjoni tal-Laħam tat-Tjur u l-Bajd, ADOTTAT DAN IR-REGOLAMENT: Artikolu 1 L-Artikolu 12 tar-Regolament (KEE) Nru 2019/93 huwa emendat kif ġej: 1. fit-tielet subparagrafu ta’ paragrafu 1, l-ammont ta’ ECU 10 huwa mibdul b’dak ta’ ECU 12,08, 2. fit-tieni subparagrafu tal-paragrafu 2, l-ammont ta’ ECU 7 huwa mibdul b’dak ta’ ECU 8,453, Artikolu 2 Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċċjali tal-Komunitajiet Ewropej. Għandu jkun japplika, għal kull ammont ikkonċernat, mid-data ta’ l-ewwel applikazzjoni tar-rata ta’ konverżjoni agrikola introdotta fl-1 ta’ Frar 1995. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-9 ta’ Ottubru 1995. Għall-Kummissjoni Franz Fischler Membru tal-Kummissjoni [1] OJ No L 184, tas-27.7.1993 p.1. [2] OJ No L 132, tas-16.6.1995 p.8. [3] OJ No L 387, tal-31.12.1992 p.1. [4] OJ No L 22, tal-31.1.1995 p.1. [5] OJ No L 108, ta’ l-1.5.1993 p.106. [6] OJ No L 107, tat-12.5.1995 p.4. --------------------------------------------------